Ce boli ar putea să mă împiedice să fiu un candidat bun pentru operațiile cu laser?
Bolile oculare evolutive cum ar fi: keratoconus, retinopatia diabetică, glaucomul, degenerescenta maculară, uscăciunea oculară severă, cataracta, inflamațiile oculare te împiedică să faci operații de reducere a dioptriilor cu laser. Există alte opțiuni chirurgicale în astfel de situații.

Afectiunile degenerative sau autoimune cum ar fi: diabetul zaharat, boli de țesut conjunctiv, sindromul Sjogren, poliartrita reumatoidă, infecția cu HIV afectează modul de vindecare postoperatorie si reprezintă contraindicații pentru operațiile cu laser.
ro
Ce complicații pot apărea? Operațiile sunt sigure?
Trebuie sa fii conștient că pot exista riscuri și posibile efecte secundare după operațiile de reducere a dioptriilor. 
Posibile complicații care pot apărea după operație: infecție, uscăciune oculară cronică, halouri vizuale și ceață, subcorecție, supracorecție, complicații legate de flap, dezlipire de retină.

Mai puțin de 1% dintre pacienți au complicații grave postoperatorii. Marea majoritate a acestora sunt tratabile și, de obicei, se rezolvă în primele luni după operație.
ro
Dacă ochii mei sunt sănătoși, sunt un candidat bun pentru operație?
Absența oricărei boli evolutive oculare este o condiție esențială în eligibilitatea pentru operație. Dar nu e întotdeauna suficientă. Există și alte criterii care trebuie luate in seamă.

Grosimea corneei (lentila din partea anterioară a ochiului) este foarte importantă, întrucât corectarea vederii se face prin remodelarea țesutului aceastei lentile. Rezultă ca e necesară o grosime minimă a corneei, limită dincolo de care operația poate deveni riscantă pentru ochi. 

Diametrul pupilei nu trebuie sa fie prea mare. Dacă pupilele sunt in mod natural mari există riscul unor efecte vizuale neplăcute după operație: halouri, imagini strălucitoare noaptea, mai ales la condus.

Valorile mari ale dioptriilor pot limita posibilitatea de reducere completă. Rezultatele operațiilor cu laser pentru dioptrii mari pot fi impredictibile si pot avea un risc de complicații vizuale. În aceste situații, pot fi recomandate alte proceduri intraoculare pentru corectarea vederii.
ro
Dacă sunt însărcinată sau alăptez mă pot opera?
Aceste perioade din viața femeii duc la schimbări hormonale și au ca efect o instabilitate a dioptriilor. Uscăciunea oculară dată de modificările hormonale contraindică intervenția cu laser, la fel și necesitatea folosirii medicamentelor înainte si după operație, care pot face rău copilului. De aceea, este recomandat să aștepți căteva luni  (cel putin 3 luni) după încetarea alăptarii și apoi poți să iei în considerare evaluarea pentru operația cu laser.
ro
E necesar ca dioptriile mele să fie stabile?
Este recomandabil  ca dioptriile sa fie stabile minim 1 un an înainte de operație, în special in cazul miopiei, unde dioptriile cresc gradual în general până la 18 ani. Pacienții tineri e bine sa aștepte până ce dioptriile lor se opresc din evoluție. În caz contrar, rezultatul procedurii va fi afectat de evoluția ulterioară a dioptriilor.
ro
La ce rezultate trebuie să mă aștept după operația cu laser? Operația este sigură?
Rezultatele după operație sunt excelente și pacienții se bucură de o vedere normala, fără ochelari. FemtoLASIK este o procedură sigură și eficientă și 98,8% dintre pacienți sunt mulțumiți și foarte mulțumiți de rezultatele operației. 

Așteptările tale trebuie să fie realiste. Acuitatea vederii depinde de valoarea dioptriilor și de alți parametri măsurați înainte de operație. Aproape toți pacienții ajung să vadă fără ochelari după operație,  la fel  sau mai bine decât vedeau cu ochelari înainte de operație.
ro
Sunt un candidat adecvat pentru chirurgia laser de reducere a dioptriilor?
Sunt câteva condiții pe care trebuie să le iei in considerare. Vârsta, starea de sănătate generală și cea a ochilor sunt cele mai importante. Vârsta peste 18 ani este obligatorie, uneori fiind necesar chiar ca vârsta ta să fie peste 21 ani.
 
Nu există o limită superioară de vârstă pentru operațiile cu laser. Trebuie însă să știi că după 40 de ani apare nevoia de a folosi ochelari pentru activitațile de aproape (citit, scris) din cauza presbiopiei.
ro
Voi mai avea nevoie vreodată de ochelari sau lentile de contact?
Noi, oamenii, suntem foarte diferiți iar ochii, ca întreg organismul, se modifică în timp dar într-un ritm diferit pentru fiecare. Cândva după 40 de ani este posibil să ai nevoie de ochelari de citit deoarece începe instalarea presbiopiei, un fenomen normal, dependent de vârstă.
ro